# Jaku Maguindanao

| Maguindanao |
| --- |
| *Basa Magindanawn* باس مڬندنون‎ |
| Dikena ba | Filipina |
| Menua | Maguindanao del Norte, Maguindanao del Sur, Sultan Kudarat, North Cotabato, South Cotabato, Sarangani, Zamboanga del Sur, Zamboanga Sibugay, Davao del Sur, Davao del Norte, Davao Occidental, Bukidnon |
| Bansa | Maguindanao |
| Penyampau orang ke bejaku | 2,021,099 (2020) |
| Pumpun jaku | Austronesia
* Malayo-Polynesia
	+ Filipina
		- Filipina Tengah Besai
			* Danao
				+ **Maguindanao**
 |
| Dialek | * Tau sa Ilud
* Tau sa Laya
* Biwangen
 |
| Sistem urup | Latin Arab (Jawi) |
| Status rasmi |
| Jaku rasmi ba | Jaku kandang menua ba Filipina |
| Diatur | Komisyon sa Wikang Filipino |
| Kod jaku |
| ISO 639-3 | `mdh` |
| *Glottolog* | `magu1243` |
|   Kandang menua majoriti orang ke ngena jaku Maguindanao |
|

**Jaku Maguindanao** (*Basa Magindanawn*, Jawi: باس مڬندنون‎), tauka **Magindanawn** nya jaku Austronesia ti dikena bansa Maguindanao ti nyadi majoriti populasyen provinsi Maguindanao del Norte enggau Maguindanao del Sur di Filipina. Jaku tu mega dikena raban minoriti ke mayuh ba endur ke bebida di Mindanao baka mengeri Zamboanga, Davao, Jeneral Santos, enggau Cagayan de Oro, sereta pelilih menua Cotabato Utara, Sultan Kudarat, Cotabato Selatan, Sarangani, Zamboanga del Sur, Zamboanga Sibugay , Davao del Sur, Davao Barat, Bukidnon sereta mega Metro Manila, Bulacan, Cavite enggau Laguna. Naka taun 2020, jaku tu dipadu nyadi jaku ke sembilan ke pemadu mayuh dikena ba rumah di Filipina enggau semina 365,032 ruang bilik ke agi ngena jaku nya.

## Sejarah

Jaku Maguindanao nya jaku asal bansa Maguindanao ari pelilih menua Maguindanao ke bepalan ba barat pulau Mindanao di selatan Filipina. Jaku nya jaku Kesultanan Maguindanao, ke meruan nyentuk ke semak ujung timpuh kolonial Sepanyol ba ujung abad ke-19.

Pengawa ke pemadu tumu pasal jaku tu digaga seiku orang Eropah dipejalaika Jacinto Juanmartí, siku paderi Catalan ari Gerempung Jesus ke gawa di Filipina ba tengan kedua abad ke-19. Kelimpah ari sekeda kereja pengarap Kristian dalam jaku nya, Juanmartí mega bisi ngeluarka kamus enggau jalai jaku Maguindanao-Sepanyol/Sepanyol-Maguindanao dalam taun 1892. Enda lama pengudah kuasa merintah Filipina dipindahka ari Sepanyol ngagai Amerika Syarikat dalam taun 1898 asil ari Perang Sepanyol-Amerika, perintah Amerika berengkah mansutka mayuh bengkah kereja pasal jaku nya dalam jaku English, baka primer pandak enggau leka jaku dalam taun 1903, enggau salin jalai jaku rujukan Juanmartí ngagai jaku English dalam taun 1906.

Sepenyampau karya pasal enggau dalam jaku nya udah dikeluarka pengarang Filipina enggau menua luar kenyau ari nya.

Maguindanao language in Arabic script on Maguindanao royal seal from the 18th century
## Agih

Jaku Maguindanao ngembuan tiga iti dialek besai: Ilud, Laya, enggau Biwangen.

Dialek jaku Maguindanao:

* **Dialek Ilud**: dikena ba Nengeri Cotabato, kandang mengeri Sultan Kudarat, Parang, Datu Odin Sinsuat, South Upi, North Upi, Kabuntalan, Datu Piang, Datu Unsay, Shariff Aguak, Ampatuan, Mamasapano, Guindulungan, Sultan sa Barongis, Pagalungan, Pagagawan, Talitay enggau Talayan. Ari provinsi Cotabato Utara, kandang mengeri Pigcawayan, Libungan, Midsayap, Aleosan, Alamada, Banisilan, Carmen, Pikit, Midsayap, Kabacan, Matalam, Kidapawan enggau Mlang. Jaku ba kandang mengeri Pikit, Matalam, Pagalungan enggau Pagagawan bebida sebut enggau intonasyen ari dialek ilud, tang sebaka ba leka jaku.
* **Dialek Laya**: dikena ba kandang mengeri Buluan, Datu Paglas, General Salipada K. Pendatun, enggau Paglat, semua ba provinsi Maguindanao del Sur, enggau Tulunan ba provinsi Cotabato Utara; kandang mengeri Lambayong, Esperanza, Isulan, Senator Ninoy Aquino, Bagumbayan, Tacurong, President Quirino, Columbio enggau Lutayan, semua provinsi Sultan Kudarat; kandang mengeri Sto. Nino, Surallah, Norala, Banga, Lake Sebu, Koronadal, Tantangan, Polomolok, Tampakan enggau Tupi, semua ba provinsi Cotabato Selatan pia mega kandang mengeri ba Davao City, Davao del Sur, Davao del Norte, Davao Oriental and Bukidnon.
* **Dialek Biwangen**: dikena ba General Santos, Sarangani, kandang mengeri pantai Sultan Kudarat (Palimbang, Kalamansig enggau Lebak), kandang mengeri pantai Zamboanga del Sur enggau Zamboanga Sibugay, sekeda kandang mengeri ba Zamboanga del Norte enggau dalam Pagadian.

## Chunto

### Lumur

Lumur dalam jaku Maguindanao:

|  | Maguindanaon
 |
| --- | --- |
| 1
 | *isa*/*sa* |
| 2
 | *dua* |
| 3
 | *telu* |
| 4
 | *pat* |
| 5
 | *lima* |
| 6
 | *nem* |
| 7
 | *pitu* |
| 8
 | *walu* |
| 9
 | *siaw* |
| 10
 | *sapulu* |
| 20
 | *dua pulu* |
| 30
 | *telu pulu* |
| 40
 | *pat pulu* |
| 50
 | *lima pulu* |
| 60
 | *nem pulu* |
| 70
 | *pitu pulu* |
| 80
 | *walu pulu* |
| 90
 | *siaw pulu* |
| 100
 | *magatus* |
| 1,000
 | *sangibu* |

### Jaku ganti nama diri

Jaku ganti nama diri dalam jaku Maguindanaon ulih nyadi bibas tauka berikat enggau jaku/morfem sebedau nya.

Jaku ganti nama diri dalam jaku Maguindanao
| Jaku Iban
 | Nominatif (bibas)
 | Nominatif (berikat)
 | Genitif/Ergatif (berikat)
 | Oblik (bibas)
 |
| --- | --- | --- | --- | --- |
| aku
 | *saki* | *aku* | *ku* | *laki* |
| nuan
 | *seka* | *ka* | *'engka* ~ *nengka* | *leka* |
| iya
 | *sekanin* | *sekanin* | *nin* | *lekanin* |
| tua
 | *sekita* | *ta* | *ta* | *lekita* |
| kitai
 | *sekitanu* | *tanu* | *tanu* | *lekitanu* |
| kami
 | *sekami* | *kami* | *nami* | *lekami* |
| kita
 | *sekanu* | *kanu* | *nu* | *lekanu* |
| sida
 | *silan* | *silan* | *nilan* | *kanilan* |

### Chura

| Iban
 | Maguindanaon
 |
| --- | --- |
| chelum
 | *maitem* |
| burak
 | *maputi* |
| mirah
 | *maliga* |
| banda
 | *kulit* |
| kuning
 | *binaning* |
| gadung / ijau
 | *gadung* |
| biru
 | *bilu* |
| ungu
 | *lambayung* |
| kalas
 | *kasumba* |
| kelabu
 | *kaumbi* |
| pirang
 | *malalag* |

## Frasa

| Iban | Maguindanaon | Iban | Maguindanaon
 |
| --- | --- | --- | --- |
| Nama berita? | *Ngin i betad engka?* | Selamat pagi | *Mapia mapita* |
| Selamat (sebedau) ngalih hari | *Mapia maudtu* | Selamat ngalih hari | *Mapia malulem* |
| Selamat hari | *Mapia gay* | Selamat lemai | *Mapia magabi* |
| Mupuk aku diatu | *Lemu aku den* | Legi betemu baru | *Sampay sa tundug a kutika* |
| Bagas amat nuan | *Sangat i katulanged nengka / Matulanged ka a benal* | Manah amat nuan | *Sangat i kalimu nengka / Malimu ka a benal* |
| Bajik amat nuan | *Sangat i kanisan nengka / Manisan ka a benal* | Terima kasih! | *Sukran!* |
| Terima kasih! | *Sukran sa leka!* | Terima kasih mayuh-mayuh! | *Sukran a benal!* |
| Sama-sama! | *Afwan* | Selamat datai! | *Talus ka!* |
| Yes | *Uway* | Enda | *Di* |
| Nadai | *Da* | Enda | *Kena* |
| Sapa? | *Entain?* | Nama? | *Ngin?* |
| Dini? | *Endaw?* | Ni? | *Endaw san?* |
| Ke maya? | *Kanu?* | Baka ni? | *Panun?* |
| Lapa? | *Enduken?* | Tu | *Inia* |
| Nya | *Intu/Nan* | Dia | *San* |
| Ditu | *Sia* | Dalam | *Lu* |

## Kereban sanding